b'\n_START_ARTICLE_\nGabrijel Devetak\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo je obiskoval v rojstnem kraju, nato nadaljeval na srednji tehni\xc5\xa1ki \xc5\xa1oli v Ljubljani ter na Visoki tehni\xc5\xa1ki \xc5\xa1oli v Mariboru, kjer je 1972 postal in\xc5\xbeenir strojni\xc5\xa1tva in tu 1974 diplomiral \xc5\xa1e na Ekonomsko-poslovni fakulteti. Magistriral je na zagreb\xc5\xa1ki ekonomski fakulteti in prav tam 1980 tudi doktoriral z disertacijo Tehni\xc4\x8dne inovacije v nadaljnem razvoju gospodarstva._NEWLINE_Slu\xc5\xbeboval je v tovarni poljedeljskega orodja v Batujah (1958-1967), v tovarni Plama v Podgradu (1967-1968), v Poligalantplastiki v Vol\xc4\x8dji Dragi (1986-1990). Leta 1990 je v Novi Gorici ustanovil zasebno podjetje za intelektualne storitve DEGA. Ob rednem delu se je habilitiral za univerzitetnega u\xc4\x8ditelja, 1982 je postal docent za tr\xc5\xbeenje na mariborski Univerzi, na isti Univerzi je bil habilitiran za izrednega profesorja za podro\xc4\x8dje tr\xc5\xbeenja in politiko razvoja izdelka. S svojega stokovnega podro\xc4\x8dja je objavil strokovno monografijo Tehni\xc4\x8dne inovacije (COBISS) in ve\xc4\x8d strokovnih in znanstvenih \xc4\x8dlankov. Njegova bibliografija obsega ok. 1100 zapisov.'